Вәлитов Октябрь Кәли улы (25.10.1934), комсомол, партия һәм дәүләт эшмәкәре, ғалим-философ, юғары мәктәп уҡытыусыһы, публицист. 1959 йылдан СССР Журналистар союзы ағзаһы. Тарих фәндәре кандидаты (1969), философия фәндәре докторы (2000), профессор (2002). Башҡортостан Республикаһының атҡаҙанған фән эшмәкәре (2004), БАССР‑ҙың атҡаҙанған мәҙәниәт хеҙмәткәре (1984), Рәсәй Федерацияһының почётлы юғары профессиональ белем биреү хеҙмәткәре (2009). «Башҡортостан Республикаһында күрһәткән хеҙмәттәре өсөн» ордены кавалеры (2009). Зәйнәб Биишева исемендәге премия лауреаты (2008).